கேள்வி: ஆண்ட்ரோஸ் - நிர்வாகம் பற்றி விளக்கவும்.
பதில்: ஆண்ட்ரோஸ் என்பது தெற்கு ஏஜியன் பிராந்தியத்தின் ஒரு தனி பிராந்திய அலகு ஆகும். இந்த பிராந்திய அலகின் ஒரே நகராட்சியாக ஆண்ரோஸ் உள்ளது. 2011 கல்லிக்ராடிஸ் அரசாங்க சீர்திருத்தத்தின் ஒரு பகுதியாக, முன்னாள் சைக்லேட்ஸ் ஒரு பகுதியிலிருந்து பிரித்து புதிய பிராந்திய அலகாக ஆண்ட்ரோஸ் உருவாக்கப்பட்டது. அதே சீர்திருத்தத்தின்படி, 3 முன்னாள் நகராட்சிகளில் இருந்து தற்போதைய ஆண்ட்ரோஸ் நகராட்சி உருவாக்கப்பட்டது: * ஆண்ட்ரோஸ் (நகரம்) * கோர்தியோ * யட்ரூசா
கேள்வி: ஆண்ட்ரோஸ் - மக்கள் தொகை பற்றி நீங்கள் என்ன அறிந்துள்ளீர்கள்?
பதில்: கிழக்கு கடற்கரையில் உள்ள தலைநகரான ஆண்ட்ரோஸ் 1900 இல் சுமார் 2,000 மக்களைக் கொண்டிருந்தது. தீவில் (1900) சுமார் 18,000 மக்கள் இருந்தனர். 1991 மக்கள் தொகை கணக்கெடுப்பில் 8,781 ஆக இருந்தது. 2011 இன் அண்மைய கிரேக்க மக்கள் தொகை கணக்கெடுப்பின்படி, ஆண்ட்ரோஸ் நகரம் 1,665 மக்களைக் கொண்டுள்ளது, மேலும் தீவின் மொத்த மக்கள் தொகை 9,221 ஆகும். இந்த தீவு ஆண்ட்ரோஸ் (நகரம்) (ம.தொ. 3,901), கோர்தியோ (ம.தொ. 1,948), மற்றும் யட்ரூசா (ம.தொ. 3,372) ஆகிய நகராட்சி அலகுகளால் ஆனது. ஆண்ட்ரோசின் வடக்கில் ஒரு சிறிய இனக்குழுவான அர்வானைட் சமூகம் உள்ளது.Jochalas, Titos P. (1971): Über die Einwanderung der Albaner in Griechenland: Eine zusammenfassene Betrachtung ["On the immigration of Albanians to Greece: A summary"]. München: Trofenik.